พระราชกฤษฎีกาพระราชกฤษฎีกาสวัสดิการเงินกู้เพื่อที่อยู่อาศัยพ.ศ. ๒๕๓๕ ภูมิพลอดุลยเดช ป.ร.ให้ไว้ ณ วันที่ ๒๕กุมภาพันธ์ พ.ศ. ๒๕๓๕เป็นปีที่ ๔๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรจัดสวัสดิการเงินกู้เพื่อที่อยู่อาศัยของข้าราชการและลูกจ้างประจำของรัฐอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๓แห่งพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่ายพ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาสวัสดิการเงินกู้เพื่อที่อยู่อาศัยพ.ศ. ๒๕๓๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ในพระราชกฤษฎีกานี้ข้าราชการ หมายความว่า ข้าราชการ หรือลูกจ้างประจำซึ่งได้รับเงินเดือนหรือค่าจ้างจากเงินงบประมาณหมวดเงินเดือนหรือค่าจ้างประจำแล้วแต่กรณี ของกระทรวง ทบวง กรม เว้นแต่ข้าราชการการเมือง ข้าราชการตำรวจชั้นพลตำรวจซึ่งอยู่ในระหว่างเข้ารับการอบรมในสถานศึกษาของกรมตำรวจซึ่งเป็นการอบรมก่อนเข้าปฏิบัติหน้าที่ราชการประจำพลทหารกองประจำการ และลูกจ้างชาวต่างประเทศซึ่งมีสัญญาจ้างเฉพาะเป็นรายโครงการ หมายความว่า โครงการสวัสดิการเงินกู้เพื่อที่อยู่อาศัยของข้าราชการตามพระราชกฤษฎีกานี้ธนาคาร หมายความว่า ธนาคารอาคารสงเคราะห์รัฐมนตรี หมายความว่า รัฐมนตรีผู้รักษาการตามพระราชกฤษฎีกานี้มาตรา ๔ให้กรมบัญชีกลางฝากเงินงบประมาณทั้งหมดที่ได้รับในโครงการไว้กับธนาคารและให้ธนาคารกำหนดดอกเบี้ยสำหรับเงินฝากดังกล่าวในอัตราเดียวกับอัตราดอกเบี้ยเงินฝากประเภทออมทรัพย์ของส่วนราชการจนกว่าธนาคารจะปล่อยเงินกู้ให้แก่ข้าราชการในการปล่อยเงินกู้ตามโครงการให้แก่ข้าราชการให้ธนาคารนำเงินของธนาคารออกให้กู้ทั้งจำนวนอัตราดอกเบี้ยที่ผู้กู้ต้องชำระ ให้เป็นไปตามที่กระทรวงการคลังและธนาคารร่วมกันกำหนดมาตรา ๕เงินกู้ตามโครงการ ข้าราชการจะต้องนำไปใช้เพื่อซื้อที่ดินพร้อมอาคารหรือห้องชุดเพื่อใช้เป็นที่อยู่อาศัยหรือเพื่อปลูกสร้างอาคารที่อยู่อาศัยบนที่ดินของตนเองเท่านั้นมาตรา ๖ให้กระทรวงการคลังจัดสรรเงินงบประมาณที่ได้รับตามโครงการให้แก่ส่วนราชการต่างๆ ทั้งนี้ ตามหลักเกณฑ์ที่กระทรวงการคลังกำหนดมาตรา ๗ผู้มีสิทธิกู้เงินตามโครงการ ต้องมีคุณสมบัติดังต่อไปนี้(๑) เป็นข้าราชการซึ่งรับราชการมาแล้วเป็นเวลาไม่น้อยกว่าห้าปี(๒) ไม่มีที่อยู่อาศัยเป็นกรรมสิทธิ์ของตนเอง เว้นแต่อยู่ระหว่างการผ่อนชำระเงินกู้เพื่อที่อยู่อาศัยแห่งแรกและทำสัญญากู้เงินนั้นภายในหกเดือนนับแต่วันรับโอนกรรมสิทธิ์หรือวันเข้าอยู่อาศัยแล้วแต่กรณี(๓) ได้รับการคัดเลือกจากส่วนราชการเจ้าสังกัดตามหลักเกณฑ์ที่ส่วนราชการนั้นเห็นสมควรกำหนดให้ส่วนราชการกำหนดหลักเกณฑ์ในการคัดเลือกผู้มีสิทธิกู้เงินตามโครงการโดยคำนึงถึงความจำเป็นและความเดือนร้อนของข้าราชการผู้นั้นประโยชน์ที่ข้าราชการผู้นั้นกระทำให้แก่ทางราชการและการใช้จ่ายเงินจากโครงการนี้ให้เกิดประโยชน์แก่ข้าราชการ และส่วนราชการนั้นมากที่สุดมาตรา ๘ข้าราชการผู้ใดใช้สิทธิกู้เงินตามโครงการแล้ว ไม่มีสิทธิที่จะขอกู้เงินตามโครงการอีกมาตรา ๙ วงเงินที่จะให้ข้าราชการแต่ละรายกู้ตามโครงการนี้ให้เป็นไปตามที่ธนาคารกำหนดและต้องไม่เกินวงเงินดังต่อไปนี้ผู้ซึ่งดำรงตำแหน่งระดับ ๑ - ๓หรือเทียบเท่า ไม่เกิน ๓๐๐,๐๐๐บาทผู้ซึ่งดำรงตำแหน่งระดับ ๔ หรือเทียบเท่า ไม่เกิน ๔๐๐,๐๐๐บาทผู้ซึ่งดำรงตำแหน่งระดับ ๕ หรือเทียบเท่าไม่เกิน ๕๐๐,๐๐๐บาทผู้ซึ่งดำรงตำแหน่งระดับ ๖ หรือเทียบเท่าไม่เกิน ๖๐๐,๐๐๐บาทผู้ซึ่งดำรงตำแหน่งระดับ ๗ หรือเทียบเท่าไม่เกิน ๗๐๐,๐๐๐บาทผู้ซึ่งดำรงตำแหน่งระดับ ๘ หรือเทียบเท่าไม่เกิน ๘๐๐,๐๐๐บาทผู้ซึ่งดำรงตำแหน่งระดับ ๙ หรือเทียบเท่าไม่เกิน ๙๐๐,๐๐๐บาทผู้ซึ่งดำรงตำแหน่งระดับ ๑๐ - ๑๑หรือเทียบเท่า ไม่เกิน ๑,๐๐๐,๐๐๐บาทมาตรา ๑๐ระยะเวลาผ่อนชำระเงินกู้ให้เป็นไปตามที่ธนาคารกำหนดโดยความเห็นชอบของกระทรวงการคลังมาตรา ๑๑ผู้กู้เงินตามโครงการจะต้องชดใช้เงินส่วนต่างของอัตราดอกเบี้ยเงินกู้ที่ได้รับตามพระราชกฤษฎีกานี้กับอัตราดอกเบี้ยเงินกู้ปกติคืนให้แก่ทางราชการในกรณีดังต่อไปนี้(๑)ออกจากราชการไม่ว่าด้วยเหตุใดภายในเจ็ดปีนับแต่วันทำสัญญากู้เงิน(๒) พ้นจากราชการเพราะเกษียณอายุภายในห้าปีนับแต่วันทำสัญญากู้เงินการชดใช้เงินส่วนต่างของอัตราดอกเบี้ยที่ได้รับตามพระราชกฤษฎีกานี้กับอัตราดอกเบี้ยปกติตามวรรคหนึ่งให้เป็นไปตามหลักเกณฑ์และวิธีการที่กระทรวงการคลังกำหนดมาตรา ๑๒ในกรณีที่ผู้กู้เงินตามโครงการออกจากราชการ(๑) หากผ่อนชำระเงินกู้มาแล้วเป็นเวลาตั้งแต่สิบปีขึ้นไป ให้ผู้กู้เงินนั้นมีสิทธิผ่อนชำระเงินกู้ต่อไปโดยเสียดอกเบี้ยในอัตราเดิมตามที่ได้กำหนดไว้ในสัญญากู้เงินตามโครงการ(๒) หากผ่อนชำระเงินกู้มาแล้วเป็นเวลาไม่ถึงสิบปีไม่ว่าจะเป็นผู้กู้เงินซึ่งจะต้องชดใช้เงินส่วนต่างของอัตราดอกเบี้ยเงินกู้ที่ได้รับตามพระราชกฤษฎีกานี้กับอัตราดอกเบี้ยเงินกู้ปกติคืนให้แก่ทางราชการตามมาตรา๑๑ หรือไม่ ให้ผู้กู้เงินนั้นมีสิทธิผ่อนชำระเงินกู้ต่อไปโดยเสียดอกเบี้ยในอัตราดอกเบี้ยเงินกู้ปกตินับแต่วันถัดจากวันที่ออกจากราชการมาตรา ๑๓ในกรณีที่ผู้กู้เงินตามโครงการถึงแก่ความตายก่อนที่จะผ่อนชำระเงินกู้ตามโครงการหมดสิทธิและหน้าที่ของผู้ของกู้เงินตามโครงการจะตกทอดไปยังทายาทเพียงใดให้เป็นตามหลักเกณฑ์ที่กระทรวงการคลังกำหนดมาตรา ๑๔กรณีตามมาตรา ๑๑ และมาตรา ๑๒ รัฐมนตรีโดยความเห็นชอบของคณะรัฐมนตรีจะกำหนดให้เป็นอย่างอื่นก็ได้มาตรา ๑๕ให้รัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่ในปัจจุบันข้าราชการและลูกจ้างประจำของรัฐประสบความเดือดร้อนในเรื่องที่อยู่อาศัยเนื่องจากรายได้น้อยและอัตราดอกเบี้ยเงินกู้สูงจนข้าราชการและลูกจ้างประจำดังกล่าวไม่สามารถซื้อที่อยู่อาศัยเป็นของตนเองได้สมควรจัดสวัสดิการเงินกู้เพื่อที่อยู่อาศัยเพื่อให้ข้าราชการและลูกจ้างประจำสามารถซื้อที่อยู่อาศัยเป็นของตนเองได้เพื่อเป็นการบรรเทาความเดือดร้อนและเพื่อเป็นมาตรการในการช่วยแก้ปัญหาการสูญเสียกำลังคนของภาครัฐบาลด้วย จึงจำเป็นต้องตราพระราชกฤษฎีกานี้จุฑามาศ/ปรับปรุง๒๕ มิถุนายน ๒๕๕๘[๑] ราชกิจจานุเบกษาเล่ม ๑๐๙/ตอนที่ ๑๖/หน้า ๖๐/๔ มีนาคม ๒๕๓๕